Diari Oficial de la Generalitat Valenciana


Sumari del DOGV 544, del 11-03-1987 (1987/808342)

ORDRE de 3 de març de 1987, de la Conselleria d'Agricultura i Pesca, per la qual es fixen els períodes hàbils i les normes generals relacionades amb la pesca continental a les aigües de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/03/(3)/dof/vci/html**

### Dades del document

Número de DOGV
:   544

Data del DOGV
:   11-03-1987

Secció del DOGV
:   DISPOSICIONS GENERALS

Número del document
:   1987/808342


Data del document
:   03-03-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 3 de març de 1987, de la Conselleria d'Agricultura i Pesca, per la qual es fixen els períodes hàbils i les normes generals relacionades amb la pesca continental a les aigües de la Comunitat Valenciana.  
D'acord amb el que disposa la Llei de Pesca Fluvial de 20 de febrer de 1942, el Reglament d'aquesta de 6 d'abril de 1943 i les disposicions concordants, es fixen els períodes hàbils de pesca i les normes generals aplicables a la pesca Continental de les aigües de la Comunitat Valenciana. En atenció d'aquests motius,   
ORDENE:   
Article primer  
Xarxes: Hom prohibeix l'ús de tot tipus de xarxes, excepte als llocs i en les circumstàncies en què siga autoritzat pels Serveis Territorials de la Conselleria d'Agricultura i Pesca.   
Article segon  
Refugis de pesca: Per tal de protegir i fomentar la fauna ictiològica, durant la present temporada s'estableixen els refugis de pesca que s'especifiquen a l'annex I. Hi queda totalment prohibida la captura de qualsevol espècie.   
Article tercer  
Vedats: La relació de vedats de pesca s'indica a l'annex Il. Per practicar la pesca en aquests trams és necessari un permís especial personal i intransferible. Als Serveis Territorials de la Conselleria d'Agricultura i Pesca es facilitarà informació detallada sobre la seua reglamentació.   
Article quart  
Aigües en règim especial: Es consideren masses en règim especial les relacionades a l'annex III. Aquesta declaració implica que hi és autorizada la pesca de la truita, i per tant de les altres espècies, amb canya durant tot l'any.   
Article cinqué  
Pesca de la truita:   
5.1. Serà període hàbil per a aquesta temporada des del 3r diumenge de març al 31 d'agost.   
5.2. D'acord amb l'article 18 de la Llei de Pesca Fluvial vigent, es consideren aigües habitades per la truita les relacionades a l'annex IV. Hi regirà, per a totes les espècies, el període hàbil determinat per a la truita.   
5.3. El nombre màxim de captures per pescador i dia, tant a trams vedats com lliures, serà de 10 exemplars, sense perjudici de les reglamentacions vigents en cada vedat.   
5.4. Procediment de pesca i esquers: a més de les xarxes i de la resta de procediments prohibits per la Llei de Pesca Fluvial vigent, queda prohibit en totes les aigües habitades per la truita l'ús dels esquers següents: masses aglutinades de carn i formatge, ous de peix, el cuc de carn o «asticot», la nimfa artificial amb ormeig llastat de fons, així com les larves, crisàlides i nimfes que no pertanyen a la fauna aqüícola local.   
A més, al riu Ebron només està autoritzat l'ús de cullereta i mosca.   
5.5. Es prohibeix la comercialització de truites durant el període de veda, a excepció de les procedents de piscifactories, de les quals hauran d'acreditar la procedència.   
Article sisé  
Totes les restants espècies podran pescar-se amb canya durant tot l'any, fora dels trams declarats oficialment habitats per la truita i relacionats a l'annex IV.   
Article seté  
Cranc de riu: A causa de l?escassetat de l'espècie, queda vedada la pesca del cranc de riu autòcton (Austropotamobius pallipes) durant aquesta temporada en tot el territori de la Comunitat Valenciana.   
Així mateix, queda prohibida la seua comercialització en tot l'àmbit de la Comunitat Valenciana, llevat que en puga ser acreditada la procedència legal.   
Article vuité  
Espècies protegides: D'acord amb el Decret de 21 de juliol de 1986 (DOGV núm 420), queda prohibida la pesca o captura del fartet (Aphanius iberus) samaruc (Valencia hispanica) i de les tortugues aquátiques (Emys orbicularis i Mauremys caspica).   
Article nové  
Per a exigir l'oportuna indemnització pels exemplars pescats il·legalment al territori de la Comunitat Valenciana, a l'annex V es fixa el barem de valoració de les diverses espècies piscícoles.   
Article deu  
S'autoriza les Direccions Territorials de la Conselleria d'Agricultura i Pesca a modificar els períodes hàbils de pesca i el nombre de captures com a conseqüència de les condicions biològiques de les masses d'aigua v de les circumstàncies meteorològiques adverses.   
Article onze  
D'acord amb l'article 27 de la Llei de Pesca Fluvial vigent, la Conselleria d'Agricultura i Pesca podrà autoritzar, amb finalitats científiques, la pesca de les espècies aqücoles en tota època de l'any i fent ús de qualsevol mitjà de captura; per a aquesta finalitat reglamentarà les condicions d'aquest permissos especials.   
Igualment tindrà facultats per autoritzar en les mateixes condicions la pesca i el transport de peixos adults o de les seues cries i ous per a finalitats d'aqüicultura o repoblació.   
Article dotze  
Les prohibicions i limitacions generals, no recollides en aquesta Ordre, es regiran pel que disposa la Llei de Pesca Fluvial vigent i pel reglament d'aquesta. La pesca de l'angula es regirà per la Resolució de les Direccions Generals de Desenvolupament Agrari i de la Producció Agrària de 28 de novembre de 1986.   
DISPOSICIO FINAL  
Aquesta Ordre entrarà en vigor el dia de la publicació al Diari Oficial de la Generalitat Valenciana.   
València, 3 de març de 1987.   
El Conseller d'Agricultura i Pesca,  
LLUIS FONT DE MORA MONTESINOS  
ANNEX I  
Refugis de pesca:   
Riu Vilafermosa: des de l'entrada a la província de Castelló fins a la passarel·la de formigó de Vilafermosa.   
Riu Millars: des de l'entrada a la província de Castelló fins a la Central de los Cantos.   
Riu Palància: des del naixement fins al pont de les Escoles de Begís i totes les aigües que afluesquen en aqueix tram.   
Riu Sénia: de la presa de l'embassament d'Ulldecona fins a la presa del Mas de Parra.   
Riu Ebron: des del canal de derivació de la Central Elèctrica de Castielfabib fins al pont de los Santos a la carretera nacional Terol-Conca.  
Riu Vallanca: des del naixement fins a la desemboca dura al Túria.   
Riu Túria: al pus pel terme municipal de Cases Baixes (racó d'Ademús) i des de la desembocadura del Riu Reatillo a la presa de derivació a la Central de Gestalgar.   
Riu Fraile: des del naixement fins a l'assut de Bicorp.   
Riu Algar: des del naixement fins a la desembocadura al riu Guadalest.   
ANNEX II  
Vedats de pesca:  
Vedats de  
truites Denominació riu Kms  
1 La Balma Bergantes 10,3  
2 Luchente Vilafermosa 6  
3 Peñas Negras Vilafermosa 4,6  
4 Begís Paláncia 4  
5 Teresa Paláncia 4,8  
6 Puente Alta Túria 9  
7 Xulilla Túria 4,2  
8 Túria Túria 16  
9 Beniarrés Serpis 8  
Atres vedats: de mújol, llobarro i anguila  
 Denominació riu Kms  
10 Carraixet Bac. Carraixet 3,5  
11 C. Culiera Xúquer i Estany 4,3  
12 Bulient Bulient 7,3  
13 Molincil Molinell 8,5  
ANNEX III  
Masses d'aigua en règim especial.  
Es consideren així les aigües quietes dels embassaments següents:   
Arenós.  
Generalísimo.  
Loriguilla.  
ANNEX IV  
Trams Habitats per la truita  
Riu Bergantes: des del barranc de la Balma al límit amb la província de Terol.   
Riu Sénia: des de la capçalera fins al paratge del Pont de Malany i totes les aigües que aflueixen en aqueix tram.   
Riu Vilafermosa: tota la longitud.   
Riu Millars: des de l'entrada a la província de Castelló fins a la desembocadura del riu Vilafermosa i totes les aigües que aflueixen en aqueix tram.   
Riu Palància: des del naixement fins a la presa del Canal del Palància a Teresa i totes les aigües que aflueixen en aqueix tram.   
Riu Túria: des de l'entrada a la província de València pel Racó d'Ademús fins al pont de Riba-roja de Túria i totes les aigües que h i aflueixen, aigües amunt de l'embassament de Benaixeve.   
Riu Reatillo: des de l'embassament de Buseo fins a l'afluència amb el Túria.   
Riu Serpis: des de la presa de l'embassament de Beniarrés fins a la seua entrada a la província de València.   
Així mateix, es consideren trams habitats per la truita els 50 m. últims de tots els afluents a les aigües anteriorment relacionades.   
ANNEX V  
Barem de valoració per a espècies aqüícoles:  
Espècies protegides:  
- Samaruc (Valencia hispanica) 1.000 pis/exemplar.  
- Fartet (Aphanius iberus) 1.000 pts/exemplar.  
- Tortugues aquàtiques (Mauremys caspica i Emys orbicularis) 5.000 pts/exemplar.  
Altres espècies:   
- Cranc autòcton 500 pts/exemplar.  
- Angula 15.000 pts/Kg.  
- Anguila i Black-bass 1.500 pts/Kg o fracció.  
- Truita 500 pts/Kg o fracció.  
- Qualsevol altra espècie no relacionada  
anteriorment 100


Còpia Permalink ELI